MESTSKÁ ČASŤ BRATISLAVA - NOVÉ MESTO

Materiál na rokovanie miestnej rady

mestskej časti Bratislava-Nové Mesto

Dátum: 9. septembra 2025

Registratúrne číslo konania: *26366/1724/2025/FIN/LUJ*

**Návrh na zmenu Všeobecne záväzného nariadenia mestskej časti Bratislava-Nové Mesto o miestnom poplatku za rozvoj**

|  |  |  |
| --- | --- | --- |
| **Predkladateľ:** |  | **Materiál obsahuje:** |
| Ing. Barbora Mareková |  | 1. Návrh uznesenia |
| prednostka |  | 1. Dôvodová správa |
|  | 1. Návrh VZN 2. Prílohy - stanoviská komisií |
| **Zodpovedný:** |  |  |
| Ing. Julián Lukáček |  |  |
| vedúci oddelenia financií |  |  |
|  |  |  |
| **Spracovateľ:** |  |  |
| Ing. Julián Lukáček |  |  |
| vedúci oddelenia financií |  |  |
|  |  |  |
| **Na rokovanie prizvať:** |  |  |
| Ing. Julián Lukáček |  |  |
| vedúci oddelenia financií | September 2025 |  |

**Návrh uznesenia**

miestna rada odporúča miestnemu zastupiteľstvu

**schváliť**

(podľa čl. 4 ods. 2 písm. b) Rokovacieho poriadku Miestnej rady mestskej časti Bratislava-Nové Mesto)

Návrh Všeobecne záväzného nariadenia mestskej časti Bratislava-Nové Mesto, ktorým sa mení a dopĺňa Všeobecne záväzné nariadenie č.1/2017 zo dňa 14.2.2017 o miestnom poplatku za rozvoj na území mestskej časti Bratislava-Nové Mesto

- bez pripomienok

- s pripomienkami


**Dôvodová správa**

Miestne zastupiteľstvo mestskej časti Bratislava-Nové Mesto podľa § 6 zákona Slovenskej národnej rady č. 369/1990 Zb. o obecnom zriadení v znení neskorších predpisov, § 15 ods. 2 písm. a) zákona Slovenskej národnej rady č. 377/1990 Zb. o hlavnom meste Slovenskej republiky Bratislave v znení neskorších predpisov, § 2 zákona č. 447/2015 Z.z. o miestnom poplatku za rozvoj a o zmene a doplnení niektorých zákonov schválilo 14.2.2017 Všeobecne záväzné nariadenie č.1/2017 o miestnom poplatku za rozvoj.

Zákon o miestnom poplatku za rozvoj bol zmenený a doplnený zákonom č. 144/2025 Z.z. o miestnom poplatku za rozvoj a o zmene a doplnení niektorých zákonov v znení neskorších predpisov z 28. mája 2025. V §7 bol upravený odsek 1, v ktorom bola sadzba poplatku za rozvoj zvýšená do sumy 50 eur za každý m2 podlahovej plochy nadzemnej časti stavby s účinnosťou od 1.11.2025. V zmysle §7 ods. 4 môže obec ustanoviť alebo zmeniť všeobecne záväzným nariadením iba k 1. januáru kalendárneho roka.

MESTSKÁ ČASŤ BRATISLAVA-NOVÉ MESTO

---------------------------------------------------------------



**Všeobecne záväzné nariadenie**

**Mestskej časti Bratislava-Nové Mesto**

**č. ../2025**

**zo dňa \_.\_.2025**

# ktorým sa mení a dopĺňa Všeobecne záväzné nariadenie mestskej časti Bratislava-Nové Mesto č. 1/2017 zo dňa 14.2.2017 o miestnom poplatku za rozvoj na území mestskej časti Bratislava-Nové Mesto, v znení Všeobecne záväzného nariadenia mestskej časti Bratislava-Nové Mesto č. 9/2017 zo dňa 12.12.2017 o miestnom poplatku za rozvoj na území mestskej časti Bratislava-Nové Mesto, v znení Všeobecne záväzného nariadenia mestskej časti Bratislava-Nové Mesto č. 3/2020 zo dňa 19.5.2020 o miestnom poplatku za rozvoj na území mestskej časti Bratislava-Nové Mesto

Miestne zastupiteľstvo mestskej časti Bratislava-Nové Mesto podľa § 6 zákona Slovenskej národnej rady č. 369/1990 Zb. o obecnom zriadení v znení neskorších predpisov, § 15 ods. 2 písm. a) zákona Slovenskej národnej rady č. 377/1990 Zb. o hlavnom meste Slovenskej republiky Bratislave v znení neskorších predpisov a § 2 zákona č. 447/2015 Z. z. o miestnom poplatku za rozvoj a o zmene a doplnení niektorých zákonov ( ďalej len „zákon“) sa uznieslo na tomto všeobecne záväznom nariadení:

**Článok I.**

Všeobecne záväzné nariadenie mestskej časti Bratislava-Nové Mesto č. 1/2017 o miestnom poplatku za rozvoj na území mestskej časti Bratislava-Nové Mesto v znení Všeobecne záväzného nariadenia mestskej časti Bratislava-Nové Mesto č. 9/2017 zo dňa 12.12.2017 o miestnom poplatku za rozvoj na území mestskej časti Bratislava-Nové Mesto a v znení Všeobecne záväzného nariadenia mestskej časti Bratislava-Nové Mesto č. 3/2020 zo dňa 19.5.2020 o miestnom poplatku za rozvoj na území mestskej časti Bratislava-Nové Mesto sa v § 2 Sadzba poplatku za rozvoj mení nasledovne:

1. Sadzba poplatku za rozvoj je za každý, aj začatý m2 podlahovej plochy nadzemnej časti stavby na celom území mestskej časti Bratislava-Nové Mesto podľa účelu stavby:
   1. **50,00 eur** za stavby na bývanie[[1]](#footnote-1),
   2. **20,00 eur** za stavby na pôdohospodársku produkciu, skleníky, stavby pre vodné hospodárstvo, stavby využívané na skladovanie vlastnej pôdohospodárskej produkcie vrátane stavieb na vlastnú administratívu,
   3. **50,00 eur** za priemyselné stavby a stavby využívané na skladovanie vrátane stavieb na vlastnú administratívu,
   4. **50,00 eur** za stavby na ostatné podnikanie a na zárobkovú činnosť, stavby využívané na skladovanie a administratívu súvisiacu s ostatným podnikaním a so zárobkovou činnosťou,
   5. **25,00 eur** za ostatné stavby.

**Článok II.**

1. Toto nariadenie bolo schválené Miestnym zastupiteľstvom mestskej časti Bratislava-Nové Mesto dňa ...09.2025 uznesením číslo ../..
2. Ostatné ustanovenia Všeobecne záväzného nariadenia Mestskej časti Bratislava-Nové Mesto č. 1/2017 zo dňa 14.2.2017, o miestnom poplatku za rozvoj na území mestskej časti Bratislava-Nové Mesto v znení Všeobecne záväzného nariadenia mestskej časti Bratislava-Nové Mesto č. 9/2017 zo dňa 12.12.2017 o miestnom poplatku za rozvoj na území mestskej časti Bratislava-Nové Mesto a v znení Všeobecne záväzného nariadenia mestskej časti Bratislava-Nové Mesto č. 3/2020 zo dňa 19.5.2020 o miestnom poplatku za rozvoj na území mestskej časti Bratislava-Nové Mesto zostávajú nezmenené.
3. Toto nariadenie nadobúda účinnosť 1.1.2026.

Bratislava, dňa ......2025

Mgr. Matúš Čupka

starosta

1. §3 ods. 2 zákona č. 25/2025 Z. z. Stavebný poriadok a o zmene a doplnení niektorých zákonov ( Stavebný zákon) [↑](#footnote-ref-1)